Document ID: /roh_data/filtered/fineweb-2-filterrobots_roh.jsonl.gz/7367

L'Engiadinais Raeto Raffainer succeda a René Müller ch'aveva surpiglià ina part da la funcziun d'Arno del Curto. Lez era da ses temp tant schef da sport sco er trenader dal HCD. Quai ha confermà il club da Tavau sin dumonda dad RTR. Il nov schef da sport fa part da la restructuraziun da la direcziun sportiva dal club da Tavau. El surpiglià sin il pli tard ils 1. d'october sia nova sfida.
Raffainer ha 38 onns ed è actualmain responsabel per las equipas naziunalas da la Svizra. Sco junior è l'Engiadinais sez stà activ tar il HCD e pli tard ha el tranter auter è giugà per ils ZSC Lions ed il SC Berna.
RR Novitads 11:00